Controversa stârnită de anunțul făcut de Kylian Mbappe! Singura persoană importantă care nu a fost amintită de starul francez
Kylian Mbappe a postat, vineri seara, pe reţelele de socializare un mesaj prin care îşi anunţă plecarea de la gruparea Paris Saint-Germain.
"Întotdeauna am spus că mă voi adresa vouă! Am vrut să vă anunţ tuturor că acesta este ultimul meu an la PSG şi că nu îl voi mai prelungi. Aventura mea aici se va termina în câteva săptămâni. Duminică voi juca juca ultimul meu meci pe Parc des Princes. Sunt o mulţime de emoţii.
Am avut şansa şi imensa onoare să fac parte mult timp din cel mai mare club din Franţa şi unul dintre cele mai bune din lume. Acest club mi-a permis să ajung unde mă aflu acum, să am prima mea experienţă la o grupare cu multă presiune, mi-a permis să cresc ca jucător alături de unii dintre cei mai buni din istoria fotbalului. Să cresc şi ca om, cu toată gloria şi greşelile pe care le-am făcut.
Aş dori să le mulţumesc tuturor colegilor mei de echipă, antrenorilor, Unai Emery, Thomas Tuchel, Mauricio Pochettino, Christophe Galtier şi Luis Enrique. Directorilor sportivi Leonardo şi Luis Campos pentru că m-au susţinut mereu", a explicat căpitanul naționalei Franței.
La scurt timp după postarea mesajului, jurnaliștii de la mai multe publicații internaționale au remarcat faptul că Nasser Al-Khelaifi nu a fost numit printre cei cărora le-a mulțumit. Relația dintre jucător și președintele de la PSG s-a deteriorat din vara trecută, atunci când Kylian Mbappe a anunțat că nu își va prelungi înțelegerea cu campioana din Ligue 1.
Florentino Perez l-a consolat pe Kylian Mbappe după eliminarea lui PSG din Champions League
PSG a pierdut și returul cu Borussia Dortmund, disputat pe Parc des Princes, scor 0-1, iar francezii au fost eliminați în semifinalele Champions League.
La scurt timp după meciul de pe Parc des Princes, în care PSG a fost eliminată din Champions League de către Borussia Dortmund, președintele lui Real Madrid, Florentino Perez, l-ar fi sunat pe Kylian Mbappe pentru a-l consola.
Sperăm să ajungem pe Wembley, ar fi fost o plăcere să jucăm împotriva ta”, i-ar fi spus legendarul președinte al lui Real Madrid lui Mbappe, potrivit Football Espana.
Urmăriți SPORT.RO și pe Google News